Þá er komið að því , kick-off stutt undan og ekki aftur snúið ! Við drengirnir höfum undanfarin ár látið frá okkur gríðarlega magnaðar spár og ætlum okkur að gera slíkt hið sama nú . Það þó að við höfum aldrei haft rétt fyrir okkur um lokastöðu Liverpool og að í fyrra var einn sem giskaði á rétt meistaraefni og eitt falllið af fimmtán mögulegum varð staðreyndin ! Spáin er þannig reiknuð út að við röðuðum liðunum í sæti frá 1 – 20 og stigagjöfin virkaði öfugt , þ.e. meistararnir fá 20 stig og neðsta liðið aðeins 1 stig . Mest er því hægt að fá 100 stig og minnst 5 stig . Ekki er eftir neinu að bíða , við skulum vinda okkur í spána og byrjum neðan frá . Þetta árið erum við töluvert ósammála með neðri hluta deildarinnar en meira sammála með þann efri . Já takk , enn eitt árið ætlum við að spá Wigan falli en þó er þessi stigatala sú langhæsta sem neðsta lið hefur fengið hingað til . Við teljum að nú nái liðið ekki að bjarga sér eftir ótrúlegar reddingar undanfarin ár og að tími þeirra í efstu deild sé liðinn . Þeir misst Rodallega og Diame frá sér en hafa í staðinn náð í Ivan Ramis og Arouna Kona úr spænska boltanum , auk þess að sækja sér Miyaichi í láni frá Arsenal . Miklu máli skiptir fyrir þá að halda í Victor Moses eða þá fylla skarð hans almennilega . Lykilmaður : Gary Caldwell ( varnarmaður ) Við spáðum Norwich falli í fyrra og gerum aftur í ár . Kemur þar aðallega tvennt til , þá annars vegar hið alræmda „ second season syndrome “ og svo það að þei misstu frá sér stjórann sem við teljum hafa verið lykilinn í velgengni þeirra . Þeir hafa þó náð að halda lykilmönnum frá í fyrra og bætt ágætlega við sig mönnum eins og Robert Snodgrass og Steven Whittaker , auk þess sem að Chris Hughton hefur náð ágætum árangri sem stjóri . En samtalan frá okkur segir að þetta muni ekki duga þeim gulgrænu og þeir muni falla . Lykilmaður : John Ruddy ( markmaður ) 18. sæti : Reading – 19 stig Einu nýliðarnir sem við teljum að muni falla er hið rótgróna Íslendingalið í Reading . Þeir eru með lið sem vill spila fótbolta og gætu vissulega orðið hið nýja Blackpool eða Swansea en þeir hafa hingað til ekki styrkt leikmannahópinn nægilega til að halda sér á meðal þeirra efstu . Þó hafa Danny Guthrie og Nicky Shorey fína úrvalsdeildarreynslu og mikið mun mæða á því að Pavel Pogrebnyak nái sér á strik . Rússneskir eigendur félagsins hafa látið eins og þeir ætli sér að eyða verulega í að styrkja liðið en hingað til hefur ekki borið á þeirri styrkingu , ef það gerist fyrir 1. september gæti margt gott gerst hjá þeim . Southampton er á ný meðal þeirra bestu eftir nokkurra ára fjarveru . Leikvöllurinn og umgjörðin er eins og á að vera í Úrvalsdeildinni og stjórinn þeirra Nigel Adkins er á meðal þeirra mest spennandi á Englandi . Hann náði góðum árangri með solid varnarleik og vel skipulögðum skyndisóknum sem byggja á hröðum leikmönnum . Í sumar hafa þeir keypt leikmenn úr marka góða leikmenn úr næstefstu deild og ætla þeim að halda liðinu uppi , sem við teljum að muni takast á lokadeginum . Lykilmaður : Dean Hammond ( miðjumaður ) Stigatala „ Hamranna “ bendir til að þeir sleppi létt við fall , en satt að segja þá erum við félagarnir ansi mikið ósammála . Við sem teljum þá halda sér uppi skrifum það alfarið á Sam Allardyce og þá ömurlegu list hans að spila árangursríkan „ kick and run “ bolta sem er andstætt öllu sem þessi klúbbur stendur fyrir . Eigendurnir eru metnaðarfullir refir og munu sjá til þess að styrkja leikmannahópinn nægilega til að halda þeim uppi . Lykilmaður : Kevin Nolan ( miðjumaður ) 15. sæti : W.B.A. – 30 stig West Brom er fyrsta liðið í upptalningunni sem enginn okkar spáir falli . Við teljum að Steve Clarke muni ná að vinna áfram með öflugan varnarleik fyrirrennara síns og að viðbótin í sumar , sér i lagi framherjarnir Rosenberg og Lukaku muni sjá til þess að liðið verður ekki í alvarlegri fallbaráttu en gæðin í leikmannahópnum eru of lítil til að fara ofarlega í deildinni . En áfram á meðal þeirra bestu . Lykilmaður : Jonas Olsson ( varnarmaður ) Birminghamstórveldið verður ofan við fallbaráttuna en ekki mikið meira . Aston Villa hefur verið „ selling club “ undanfarin ár og byggt á ungum leikmönnum sem hafa verið óstöðugir í leik sínum . Paul Lambert er klárlega uppfærsla í stjórastarfinu en enn sem komið er virðist eigandi liðsins ætla honum lítinn pening til að styrkja liðið almennilega , þó brotthvarf Emile Heskey muni þó hjálpa til ! Verða gríðarlega háðir því að framherjarnir þeirra verði með rétt reimaða skóna í vetur og að Ron Vlaar nái að styrkja varnarleikinn . „ Swansalona “ munu sigla lygnan sjó á svipuðum slóðum þrátt fyrir brotthvarf stjórans til okkar manna . Gæðin í leikmannahópnum eru enn töluverð og flott kaup nýja stjórans á öflugum leikmönnum eins og de Guzman , Manuel Flores og Michu ættu að leiða til þess að þeir geti haldið sínum leikstíl áfram með góðum árangri . Stjórinn sá , Michael Laudrup spilar lykilhlutverkið í vetur , við höfum trú á honum og að hann nái að aðlaga sig enskum fótbolta með meginlandsfótboltanum sem hann fær í arf . Lykilmaður : Leon Britton ( miðjumaður ) Fulham er nú sennilega eitt mest óspennandi klúbburinn í deildinni , en við erum allir á því að Martin Jol verði með liðið á svipuðum slóðum og síðustu zilljón ár , rétt fyrir neðan miðju . Liðið missir nokkra leikmenn sem spiluðu mikið í fyrra ( Murphy , Etuhu , Johnson o.fl. ) og það mun skipta máli fyrir þá hvernig Dempsey málið fer . En þeir munu versla inn fyrir gluggalok og Martin Jol er refur sem kann þetta allt og mun tryggja enn eitt solid season við Thames-ána . Held að við séum allir sammála um að ræða sem minnst um and-knattspyrnuliðið Stoke . Tony Pulis er búinn að raða saman liði sem nennir að standa í vörn án bolta 75% leiksins , studdur af háværum áhangendum sem eru svo glaðir að vera „ fúlir-á-móti-klúbburinn “ í deildinni . Lygn sjór allt tímabilið , því miður . 11 . Fulham Veltur smá á hvað gerist með Dempsey og fyrir lok gluggans en þeir verða nokkuð safe . 12 . Aston Villa Einn mest óspennandi klúbbur í deildinni . Andinn verður miklu betri hjá þeim innan sem utan vallar í ár og Lambert kreistir allt úr þessu liði sem hægt er að kreista . Stærsta fyrir tímabilið er að Heskey er farinn og styrkir þá gríðarlega . 13 . Reading Tippa á öfugt við það sem ég sagði í Podcasti að þeir verði nýja Blackpool og Swansea . Eru með stjóra sem vill spila fótbolta , unnu deildina í fyrra á fáránlegum endaspretti og ég tippa á að þeir verði í stuði . 14 . Stoke Óskhyggja því líklega verða þeir fokkings ofar ! 15 . Swansea Bjarga sér alveg í ár aftur og festa sig í sessi í deildinni í smá tíma . Laudrup á samt gríðarlega stórt verk fyrir höndum og gæti alveg Skallagrímsfallið með þetta lið . 16 . W.B.A. Ekki eins ofarlega og á síðasta tímabili en segjum að Clarke haldi þeim a.m.k. uppi . Hafa reyndar styrkt sig ágætlega fyrir þetta tímabil . 17 . Southamton Held að þessi klúbbur sé á uppleið og haldi sér uppi í ár á kostnað … 18 . West Ham Þetta fer allt í bál og brand hjá West Ham , stuðningsmenn liðsins vilja ekki sjá þennan fábjána með liðið og hvað þá þennan ömurlega bolta hans sem er eins langt frá West Ham eins og Hodgson var hjá Liverpool . Allardyce verður sá fyrsti sem verður rekinn . 19 . Wigan Kötturinn hefur níu líf , einu minna en Wigan sem er búið með sín . Nákvælega engin eftirsjá af þessum klúbb ef þeir falla og borgarbúar geta þá aftur snúið sér að Ruby . 20 . Norwich Óttast að annað tímabil verði þeim erfitt og að Lambert hafi verið maðurinn á bak við þeirra velgengni . Fá reyndar góðan stjóra inn en hann fær ekki nógu góðan hóp . Wigan er ekki að fara falla , hef sagt það í tvö ár að það þarf kunnáttu og hefð til að falla , alveg eins og það þarf kunnáttu og hefð til að vinna . Wigan hefur aðeins 1 sinnu í sögu klúbbsins fallið um deild , þegar þeir féllu í annari deild niðrí þá þriðju . Annars hafa þeir alltaf verið svona miðlung og í fallbaráttu í öllum sínum deildum . Þeir enda í 17 sæti enn eitt skiptið og Martienz fer frá þeim í kjölfarið . Fólk hefur litla trú á Villa ? þeir hafa litið vel út á undirbúningstímabilinu og auðvitað komnir með stjóra sem er einn sá besti í deildinni . Vlaar ætti að vera góð kaup og þegar Paul Lambert verslar gerir hann það vel . Fái hann smá pening í janúar þá er ég viss um Villa geri vel og endi nær 10. sætinu .